আমিনা খাতুন সদর উপজেলার কুলাঘাট বাজার এলাকার আবদুস সালামের মেয়ে। সে স্থানীয় কুলাঘাট উচ্চ বিদ্যালয়ের ষষ্ঠ শ্রেণির ছাত্রী ছিল। এলাকাবাসী ও পুলিশ জানায়, ষষ্ঠ শ্রেণির বার্ষিক পরীক্ষায় অকৃতকার্য হয় আমিনা খাতুন। এ কারণে তাকে সপ্তম শ্রেণিতে উত্তীর্ণ করা হয়নি। তার বিদ্যালয়ের সব শিক্ষার্থী বই উৎসবে নতুন বই পেলেও অকৃতকার্য হওয়ার কারণে আমিনাকে ষষ্ঠ শ্রেণির নতুন বই দেওয়া হয়নি। গতকাল বুধবার সকালে তাকে বই পাওয়ার আশ্বাস দিয়ে বিদ্যালয়ে পাঠায় তার পরিবার। কিন্তু বিদ্যালয়ে গিয়ে বই না পেয়ে ক্ষুব্ধ মনে বাড়ি ফেরে আমিনা। এরপর বাড়ির সবার অগোচরে দুপুর ১২টার দিকে ঘরের ভেতর গলায় রশি পেঁচিয়ে আত্মহত্যা করে সে।